CELEX: 32012D0066
Language: bg
Date: 2012-02-02 00:00:00
Title: 2012/66/ЕС: Решение за изпълнение на Комисията от 2 февруари 2012 година относно одобрението на Polski Rejestr Statków S.A. (Полски корабен регистър) като класификационна организация за плавателни съдове по вътрешни водни пътища (нотифицирано под номер C(2012) 431)  текст от значение за ЕИП

4.2.2012   
            
            
               BG
            
            
               Официален вестник на Европейския съюз
            
            
               L 33/8
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 2 февруари 2012 година
   относно одобрението на Polski Rejestr Statków S.A. (Полски корабен регистър) като класификационна организация за плавателни съдове по вътрешни водни пътища
   (нотифицирано под номер C(2012) 431)
   (текст от значение за ЕИП)
   (2012/66/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/87/ЕО на Европейския парламент и на Съвета от 12 декември 2006 г. за установяване на техническите изисквания за плавателни съдове по вътрешни водни пътища и за отмяна на Директива 82/714/ЕИО на Съвета (1), и по-специално член 10, параграф 1 и част II от приложение VII към нея,
   след консултации с комитета, създаден съгласно член 7 от Директива 91/672/ЕИО на Съвета от 16 декември 1991 г. относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища (2),
   като има предвид, че:
   
               (1)
            
            
               С писмо от 3 юли 2008 г. Полша подаде заявление до Комисията за одобряването на Polski Rejestr Statków S.A. (наричан по-нататък „PRS“) като класификационна организация по смисъла на горепосочената директива. Седалището на PRS се намира в Полша.
            
         
               (2)
            
            
               В подаденото заявление Полша представи информацията и документацията, необходими за удостоверяване, че критериите за одобрение са изпълнени.
            
         
               (3)
            
            
               През април 2009 г. на съвместната среща на експертите от държавите-членки на Европейския съюз и Централната комисия за корабоплаване по река Рейн (наричана по-нататък „ЦККР“) беше организирано изслушване относно техническите изисквания за плавателни съдове по вътрешни водни пътища, където полските органи и PRS направиха изложения.
            
         
               (4)
            
            
               Бяха проведени консултации със секретариата на ЦККР, както е посочено в част II, параграф 4 от приложение VII към Директива 2006/87/ЕО.
            
         
               (5)
            
            
               Комисията направи оценка на изпълнението от страна на PRS на критериите по част I от приложение VII към Директива 2006/87/ЕО и стигна до извода, че PRS отговаря на посочените критерии,
            
         ПРИЕ НАСТОЯЩОТО РЕШЕНИЕ:
   Член 1
   PRS се одобрява като класификационна организация съгласно член 10 от Директива 2006/87/ЕО.
   Член 2
   Адресати на настоящото решение са държавите-членки, които имат вътрешни водни пътища, както е посочено в член 1, параграф 1 от Директива 2006/87/ЕО, и Polski Rejestr Statków (Полски корабен регистър), Al. Gen. J. Hallera 126, 80-416, Gdańsk, Полша.
   
      Съставено в Брюксел на 2 февруари 2012 година.
      
         
            За Комисията
         
         Siim KALLAS
         
            Заместник-председател
         
      
   
   
      (1)  ОВ L 389, 30.12.2006 г., стр. 1.
   
      (2)  ОВ L 373, 31.12.1991 г., стр. 29.